recursal/SuperWikiNEXT-32B huggingface dataset:
**Iyad Allawi** (**اياد علاوي**) født 31. mai 1944 var statsminister i den provisoriske irakiske regjeringen i perioden 1. juni 2004 til 7. april 2005.

Allawi ble medlem av det midlertidige styringsrådet som ble opprettet etter invasjonen i Irak i 2003. Da styringsrådet ble oppløst 1. juni 2004, og Allawi ble utpekt til statsminister for den provisoriske irakiske regjeringen, ble han Iraks første regjeringssjef siden Saddam Hussein. Etter valget valget på foreløpig nasjonalforsamling 30. januar 2005 tok Ibrahim al-Jaafari over ledelsen for den nye overgangsregjeringen i april.

Allawi var forretningsmann med utdannelse som lege fra Storbritannia. Han har tidligere vært medlem av Ba'athpartiet, men forlot Irak da han kom i konflikt med Saddam Hussein. I 1990 var han med å danne opposisjonsgruppen Iraqi National Accord, som var støttet av CIA. Før invasjonen i Irak ga INA etterretning til britene om påståtte masseødeleggelsesvåpen.

Allawi er en fjern slektning av Ahmad Chalabi, og overlevde et attentat i 1978.

Allawis navn blir iblant skrevet som **Ayad Allawi**.

Referanser
----------

1. ↑  «Ayad 'Allawi - prime minister of Iraq».
2. ↑  Shadid, Anthony (4. februar 2011). «Iraq’s Last Patriot». *The New York Times* **(engelsk)**. ISSN 0362-4331. Besøkt 25. juni 2023.

Eksterne lenker
---------------

* Offisielt nettsted Rediger på Wikidata

* (en) Iyad Allawi – kategori av bilder, video eller lyd på Commons Rediger på Wikidata

* (en) إياد علاوي – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** VIAF **·** GND **·** LCCN **·** ISNI **·** Munzinger (iba)
 |
**Tehri-demningen** er en demning under bygging nær byen Tehri i delstaten Uttarakhand i India, på elven Bhagirathi som er en bielv til Ganges. Stedet ligger 350 km nordøst for Delhi, i Advaniskogen. Høyden vil bli 261 meter og lengden av dammen 592 – 610 meter. Dette blir en av verdens 5-6 høyeste demninger. Reservoaret er på 42 km².

Effekten skal bli om lag 2 000 MW, hvorav 1 000 MW ved demningen og 1 000 MW ved ***Tehri pumpekraftverk***, mens ***Koteshwar-demningen*** ved Koteshwar 14 kilometer lengre nede i elva er tilknyttet anlegget som nedre reservoar for pumpekraftverket, og har en separat produksjonskapasitet på 400 MW fordelt på 4 x 100 MW. Total produksjon forventes å bli 6,5 TWh årlig.

Anleggsarbeidene startet i 1978, men ble stoppet i 1985 på grunn av protester. Deretter ble det året etter inngått en avtale med Sovjetunionen om bistand til bygging av dammen, som ble fylt med vann første gang i oktober 2005. Produksjonen av kraft startet i september 2006 og var oppe i 1 000 MW i mars 2007.

Det har vært protestert mot utbyggingen fordi den legger områder under vann og har en meget høy utbyggingskostnad. Både byen Tehri og 112 landsbyer med 40 – 100 000 innbyggere ble oversvømt, og mye skog er hogd for å skaffe stolper til strømtilførselen. Mange hinduer har også protestert fordi elven Bhagirathi er en (hellig) bielv til Ganges, og demningen reduserer eller tidvis helt stopper vannføringen i denne delen av det hellige vassdraget. Det er dessuten fastslått at området hvor dammen anlegges, har noe seismisk aktivitet.

Referanser
----------

1. ↑  Tehri Hydro-Electric Project Arkivert 31. juli 2013 hos Wayback Machine. – Thomas Langkamp, Universität Hamburg, 3.mars 2008.
2. ↑  *The World Almanac 2008*, side 741.
3. ↑  Black, Maggie og Jannet King: *The Atlas of Water*, Earthscan 2009, side 36.
4. ↑  Tehri Hydro-Electric Project Arkivert 31. juli 2013 hos Wayback Machine. – Thomas Langkamp, Universität Hamburg, 3.mars 2008.
5. ↑  Tehri Hydro-Electric Project Arkivert 31. juli 2013 hos Wayback Machine. – Thomas Langkamp, Universität Hamburg, 3.mars 2008.
6. ↑  Tehri Hydro-Electric Project Arkivert 31. juli 2013 hos Wayback Machine. – Thomas Langkamp, Universität Hamburg, 3.mars 2008.
7. ↑  Black, Maggie og Jannet King: *The Atlas of Water*, Earthscan 2009, side 36.

Eksterne lenker
---------------

* Design of Hydraulic Structures – Central Water Commission, India, besøkt 23. juli 2010.

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF
 |
Øvredammen eller Andedammen
Nedredammen
**Teiedammene** er to dammer sørøst i Teieskogen på Nøtterøy i Færder kommune i Vestfold. De blei tidligere brukt som vannforsyning til Teie-området. Vannet fra den øvre dammen ble også brukt som vannreservoar for å drive en kornkvern som sannsynligvis lå i Kvernhusbakken. Seinere blei de overtatt av Tønsberg Bryggeri, som i andre del av 1800-tallet skar isblokker der som de frakta til bryggeriet, noe som gjør at de også har blitt omtalt som *Isdammene*. 

Dammene er kjent som Øvredammen (eller Andedammen) og Nedredammen. Øvredammen er den største og ligger i et parkområde nær veien. Nordøst for denne, og litt lavere i terrenget og blant tettere vegetasjon, ligger den mindre Nedredammen.

Like vest for Teiedammene befinner Teie skole seg, og i nord ligger speiderhytta Speiderbo.

Kilder
------

* Mello, Knut (2013). «Gjemt og glemt i Teieskogen». *Njotarøy*: 61.
* Helsestien Nøtterøy – Kverndrift og isskjæring ved Teiedammene Arkivert 10. august 2016 hos Wayback Machine.
**William Alexander Forbes** (født 25. juni 1855, død 14. januar 1883) var en engelsk zoolog. Han var sønn av James Staats Forbes (1823 – 1904).

Forbes studerte naturvitenskapelige fag på St John's College i Cambridge. I 1879 ble han utnevnt til prosector til Zoological Society of London etter at vennen Alfred Henry Garrod døde. Forbes foreleste om sammenlignende anatomi ved Charing Cross Hospital Medical School. Han publiserte flere viktige forskningsartkler om muskelstrukturen og stemmeorganet hos fugler.

I 1880 besøkte Forbes skogene i Pernambuco, Brasil og publiserte en reiseskildring fra turen sin i *Ibis* i 1881. I 1882 reiste han til Vest-Afrika for å studere den lokale floraen ved munningen av Niger-deltaet. Han ble syk kort tid etter og døde i Shonga.

Referanser
----------

1. ↑  Forbes, William Alexander (FRBS876WA)[*død lenke*] A Cambridge Alumni Database. University of Cambridge.
2. ↑  Forbes, William Alexander (1855-1883), zoologist av G. T. Bettany, rev. Yolanda Foote i Dictionary of National Biography online (Hentet 21. juli 2008)

  


|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** SUDOC
 |
**Victoria & Alfred Waterfront** i det historiske hjertet av Cape Towns havn, er en av Sør-Afrikas mest besøkte turistattraksjoner. Havnen ligger mellom Robben Island og Table Mountain og har er stort antall butikker og andre attraksjoner.

Havnen huser også «Nelson Mandela Gateway» som tilbyr båtturer ut til Robben Island, i tillegg til Akvariumet: Two Oceans Aquarium.

Historie
--------

Prins Alfred, Dronning Victorias andre sønn begynte å bygge havnen i 1860. Havnen er oppkalt etter både han selv og moren, derav navnet Victoria & Alfred Waterfront.

Galleri
-------

* Clock Tower (bygget 1883) på Victoria & Alfred WaterfrontClock Tower (bygget 1883) på Victoria & Alfred Waterfront
* Table Mountain sett fra Victoria & Alfred WaterfrontTable Mountain sett fra Victoria & Alfred Waterfront
* Båter som ligger på waterfrontBåter som ligger på waterfront

Referanser
----------

1. ↑  Philani Nombembe, "V&A Waterfront contributes almost R200 billion to SA economy, retail sales grow again", *Sunday Times*, 26 January, 2015

Eksterne lenker
---------------

* Official homepage
* V&A Waterfront – The Story of its Development

|  |  |
| --- | --- |
| Oppslagsverk/autoritetsdata | GeoNames
 |
*For mannsnavnet, se Alvin (navn).*

**Alvin (DSV-2)** er en dyphavsubåt bygget ved Woods Hole Oceanographic Institution i USA, blant annet med inspirasjon fra batyskafen Trieste. Den ble bygget for å kunne erstatte de mye mindre manøvrerbare batyskafene, blant annet ved å bytte ut den store, bensinfylte flottøren med en mye lettere konstruksjon av syntetisk skum. Kabinen ble også gjort lettere, og Alvin fikk dermed en mye mindre dykkerekkevidde, men den er god nok til de fleste situasjoner. Alvin har logget flerfoldige tokt, og var den farkosten som ble brukt til dokumentasjon av tilstanden til «Titanic». Den er stadig forbedret, og fortsatt i drift (2012), men regnes etterhvert for tilnærmet utrangert.

Se også
-------

* Batyskafen Trieste
* Batyskaf
* Ubåt
* Oseanografi

Eksterne lenker
---------------

* (en) Alvin (DSV-2) – kategori av bilder, video eller lyd på Commons Rediger på Wikidata
* WHOIs side om Alvin
* Interaktiv omvisning i Alvin

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN
 |
**Alvhem** er et tettsted i Ale kommune i Västra Götalands län i landskapet Västergötland i Sverige. I 2010 hadde tettstedet 202 innbyggere.

Tettstedet ligger ved E45 og Bergslagsbanan (np *Norge/Vänerbanan*), øst for Göta älv, snaut 4 mil nordøst for Göteborg.

Fra Alvhem går Lödöse-Lilla Edets Järnväg, der persontrafikken opphørte i 1953. Jernbanestasjonen ble åpnet i 1906 og ble nedlagt i 1970.

Alvhems kongsgård
-----------------

Stasjonsbyen er oppkalt etter Alvhems kongsgård, omtalt allerede i 1528 (*Alffuem kongsgårdt*), da Tuve Birgersson Lilliehöök fikk den i forlening. Gårdsnamnet *Alweim* er imidlertid av eldre dato, omtalt 1377, da Norges konge Håkon VI Magnusson (1340–1380) forlente eiendommen til en undersått. 

Kongsgården fra 1681 residens for Henrik von Vicken (1624–1690), landshøvding i Älvsborgs län. Da lenets tidligere residensby Borås ble ødelagt i bybrannen i 1681, besluttet man at ny residensby skulle bli Vänersborg. Residensen der stod ikke klar før etter von Vickens død.

Referanser
----------

1. 1 2   (på sv) *Statistiska tätorter 2020, befolkning, landareal, befolkningstäthet per tätort*, Statistiska centralbyrån, 24. november 2021, Wikidata Q112914414,
2. ↑  «Sveriges tätorter 2010» (PDF). Statistiska centralbyrån. Arkivert fra originalen (PDF) 16. juni 2011. Besøkt 30. mars 2016.

Litteratur
----------

* Bror A. Andersson: *Skepplanda socken*, Säffle 1972

  


| * v
* d
* r
Ale kommune i Västra Götalands län i Sverige |
| --- |
|  | Alvhem **·** Nödinge-Nol **·** Skepplanda **·** Surte **·** Älvängen |  |

|  |  |
| --- | --- |
| Oppslagsverk/autoritetsdata | GeoNames
 |
**Alexander McKeachie «Alex» Notman** (født 10. desember 1979 i Edinburgh) er en tidligere skotsk fotballspiller som har spilt for Manchester United, Aberdeen, Sheffield United og Norwich City før han på grunn av en skade ble tvunget til å legge opp som profesjonell fotballspiller.

Karriere
--------

Notman begynte på ungdomsakademiet til Manchester United i 1996 og spilte etterhvert kamper for Skottland U21. Han fikk derimot problemer med å spille seg inn på førstelaget på grunn av hard konkurranse av blant andre Ole Gunnar Solskjær, Dwight Yorke, Andy Cole og Teddy Sheringham. Dette gjorde at han ble lånt ut til Aberdeen i 1999 og Sheffield United i 2000. 

Den 28. november 2000 signerte Notman under på en kontrakt med Norwich City i en overgangssum verdt £250,000 og fikk sin debut få dager senere. Han var en markant bidragsyter til at Norwich nådde playoff–finalen i The Championship i 2002, hvor klubben til slutt tapte på straffer for Birmingham City. Sent på høstsesongen i 2002 i en kamp mot Ipswich Town på Portman Road pådro han seg en alvorlig ankelskade, noe som gjorde at han ikke klarte å komme tilbake som profesjonell spiller.

I januar 2004 signerte Notman for amatørklubben King's Lynn, men ankelproblemene gjorde at han ble tvunget til å legge opp som fotballspiller. For dette fikk han en æreskamp av Norwich ved Carrow Road i mai 2005. Etter å ha holdt seg unna fotballen i to år signerte han for Boston United etter at de hadde rykket ned fra Conference National til Conference South på grunn av finansielle problemer, før han få måneder senere gikk videre til Wroxham.

Eksterne lenker
---------------

* (en) Alex Notman – Transfermarkt Rediger på Wikidata

* (en) Alex Notman – Soccerbase.com Rediger på Wikidata

* (en) Alex Notman – FBref Rediger på Wikidata
* Informasjon om Alex Notman på EX-Canaries.co.uk
**Lee Smith** (født 1960 i Sydney i New South Wales) er en australsk filmklipper og lydmikser. 

Han jobbet som lydmikser på filmen *Grønt kort - adgang USA* (1990), og fulgte opp med Jane Campion-filmene *Piano* (1993) og *Portrett av en dame* (1996). Han jobbet også med lydmiks på filmene *Uten frykt* (1993) og *The Truman Show* (1996), begge regissert av Peter Weir, som han senere skulle jobbe mye med. På de to sistnevnte var han også assisterende filmklipper. Han jobbet første gang med Weir på *Brennpunkt Djakarta* (1982), der han var jobbet for Weirs filmklipper William M. Anderson.

Som filmklipper har han i tillegg på Weir-filmene *Master and Commander* og *The Way Back* (2010). Han har også blitt Christopher Nolans faste filmklipper, og har klippet filmene *Batman Begins* (2005), *The Prestige* (2006), *The Dark Knight* (2008), *Inception* (2010), *Interstellar* (2014) og *Dunkirk* (2017).

Referanser
----------

1. ↑   Social Networks and Archival Context, oppført som Lee Smith (editor), SNAC Ark-ID w6ds4x1m, besøkt 9. oktober 2017[Hentet fra Wikidata]

Eksterne lenker
---------------

* (en) Lee Smith på Internet Movie Database Rediger på Wikidata

* (da) Lee Smith på Filmdatabasen Rediger på Wikidata

* (da) Lee Smith på Scope Rediger på Wikidata

* (fr) Lee Smith på Allociné Rediger på Wikidata

* (en) Lee Smith på AllMovie Rediger på Wikidata

* (en) Lee Smith hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI
 |
Ishockey ved McGill University i 1884
**Ishockeyturneringerne ved Montreal Winter Carnival** var fem ishockeyturneringer som ble avholdt i forbindelse med Montreal Winter Carnival i årene 1883-1889. Turneringerne blir ansett for å være de første mesterskapsturneringer i ishockey og forløperen til den første egentlige ishockeyliga i Canada, Amateur Hockey Association of Canada.

I 1883 ble arrangøren Montreal Amateur Athletic Association (MAAA) bedt om at også inkludere sportsaktiviteter til de arrangementene som ble avviklet under det årlige Montreal Winter Carnival. Sammen med Montreal Snowshoe Club og ishockeyklubben ved McGill University ble det arrangeret en ishockeyturnering med fire lag, og denne ble dels spilt på isen på St. Lawrence-elven, og dels innendørs. I 1884 ble det spilt på en utendørs skøytebane ved McGill University, men deretter ble turneringen avviklet innendørs. I 1886 og i 1888 ble det ikke avviklet noen turneringer, da karnevalet ikke ble avviklet.

Mesterskapstroféet er i dag utstilt på McCord Museum i Montréal.

| År | Vinner | Spillested |
| --- | --- | --- |
| 1883 | McGill University Hockey Club | St. Lawrence-elven, Crystal Rink og Victoria Skating Rink |
| 1884 | Montreal Victorias | McGill University |
| 1885 | Montreal HC | Crystal Rink |
| 1886 | Ikke arrangert |
| 1887 | Montreal HC | Crystal Rink |
| 1888 | Ikke arrangert |
| 1889 | Montreal Victorias | Victoria Skating Rink |

8. desember 1886 ble Amateur Hockey Association of Canada (AHAC) grunnlagt av representanter fra klubbene Montreal Victorias, Ottawa HC, McGill College, Montreal Crystals og Montreal HC, som møttes i Victoria Skating Rink etter invitasjon fra Montreal Victorias.

Referanser
----------

1. ↑  Bilde av troféet kan sees her Arkivert 19. august 2016 hos Wayback Machine.
2. ↑  Montreal Winter Carnival 1886 ble avlyst på grunn av kopperepidemi i Montréal
3. ↑  Monreal Daily Herald, 6. mars 1888
4. ↑  
«Sports and Pastimes, hockey, Formation of a Dominion Hockey Association». *The Gazette*. 9. desember 1886. Arkivert fra originalen 30. september 2007.
**Knut Magnar Lehre** (født 5. april 1953) er en norsk lokalpolitiker (Ap) som var ordfører i Gran kommune fra 2011 til 2015. Han hadde før det sittet i kommunestyret i tolv år. Det meste av denne tida hadde han representert Kristelig Folkeparti, som han meldte seg ut av høsten 2009. Kort tid etter meldte han seg inn i Arbeiderpartiet.

Lehre er utdanna som ingeniør. Han har arbeidd 26 år i Televerket/Telenor. De siste ti åra før han blei ordfører, var han sjølstendig næringsdrivende. Lehre vokste opp på Moen i Gran. Han bodde tjue år i Arendal, før han flytta tilbake til Jaren.

Referanser
----------

1. ↑  Fødselsdagsnotis (63 år) i *Vårt Land* 5. april 2016.
2. 1 2  «Gran Arbeiderparti», *Oppland Arbeiderblad* 2. september 2011.
3. ↑  «Utmeldt av KrF», *Oppland Arbeiderblad* 24. september 2009.
4. ↑  «Lehre til Ap», *Oppland Arbeiderblad* 8. oktober 2009

Kilder
------

* Biografiske opplysninger hos *Kommunal Rapport*; besøkt 7. april 2013.
* Om ordføreren på kommunens nettsted; besøkt 7. april 2013.
**Candy Reynolds** (født 24. mars 1955) er en tidligere profesjonell kvinnelig amerikansk tennisspiller.

Reynolds gjorde seg mest gjeldende i doubletennis, der hun vant French Open i 1983. Som best var hun ranket som nr. 24 på verdensstatistikken i double (i 1986). Som singlespiller var den høyeste rankingen en 50.-plass (i 1983). 

Hennes beste singleprestasjon i en Grand Slam-turnering gjorde hun under Australian Open i 1980, der hun ble slått ut i kvartfinalen.

Grand Slam-titler
-----------------

* Frankrikes flagg **French Open:**
	+ Double damer 1983 (sammen med Rosalyn Fairbank)

Referanser
----------

1. ↑   Women's Tennis Associations nettsider[Hentet fra Wikidata]

Eksterne lenker
---------------

* (en) Candy Reynolds – Tennessee Sports Hall of Fame Rediger på Wikidata

* (en) Candy Reynolds – WTA Tennis Rediger på Wikidata

* (en) Candy Reynolds – ITF Tennis Rediger på Wikidata

* (en) Candy Reynolds – FedCup Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
*For andre fjorder med samme navn, se Dalsfjorden.*

**Dalsfjorden** er en fjord i Askvoll, Fjaler og Sunnfjord kommune, i Vestland fylke. Den er en fortsettelse av Vilnesfjorden, og begynner mellom Sandvika og Åsnes, hvor fjorden snur mot nord og deretter østover igjen. Vilnesfjorden og Dalsfjorden er til sammen 43 kilometer lang. Den innerste delen av fjorden er svært smal, under en kilometer bred.

På nordsida av den ytre delen av fjorden ligger bygda Holmedal. Noe lengre øst går Flekkefjorden sørover til bygda Flekke. Videre østover i fjorden ligger øya Dalsøyna og tettstedet Dale, kommunesenteret i Fjaler som fjorden er oppkalt etter. 

Videre østover danner fjorden kommunegrensa mellom Fjaler og Sunnfjord. To kilometer før fjordbotnen, på nordsida av fjorden, ligger bygda Bygstad. I fjordbotnen ved Osen munner elva Gaula ut. 

Fylkesvei 607 går på nordsida av fjorden fra Holmedal østover til Dale, over Dalsfjordbrua, som etter tiår med disputter, ble bygget. Herfra går fylkesvei 57 videre innover fjorden på sørsida. Fv5678 går langs deler av nordsida av fjorden til Laukeland. 

|  |
| --- |
| Fylkesveg 609 går over Dalsfjordbrua, ei hengebru over Dalsfjorden som del av «Dalsfjordsambandet» i Sunnfjord i Sogn og Fjordane. Ottersteintunnelen til høyre i bildet og Laukelandshesten bak til venstre. Foto: Forvridd panoramabilde høsten 2015  |

|  |
| --- |
| En kopi av Einarr Jonssons statue av Ingolf Arnarsson ble reist i 1961 i Rivedal ved langs Fylkesveg 609 på nordsida av Dalsfjorden i Askvoll kommune. Ingolf Arnarsson fra den vesle bygda Rivedal i Sunnfjord regnes som den første norrøne bosetteren på Island. Foto: Forvridd panoramabilde høsten 2015  |

Referanser
----------

1. ↑  Dalsfjorden på Norgeskart.no fra Statens kartverk

Eksterne lenker
---------------

* (en) Dalsfjorden (Vestland) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |
Den første MF «Stoksundferja». Foto: Trondheim Havn (2010) 
**Ferjesambandet Revsnes–Stokkøy–Linesøy** var en forbindelse mellom Linesøya, Stokkøya og Revsnes i Åfjord kommune i Trøndelag. Fra 1990 ble ferjeleiet på Revsnes flyttet til Kjerkholmen.

Ferjesambandet ble etablert på slutten av 50-årene for å knytte øyene sammen med veinettet på fastlandet i Stoksund. Den første ferja var MS «Varholmen», eid av I. Dahl på Revsnes. Den ble tatt i bruk 1958, og hadde plass for 5 biler og 95 passasjerer. Fra 1963 til 1974 ble det betjent av den første MF «Stoksundferja» som opprinnelig ble drevet av Partrederi Skjærvik/Nilsen/Sundet/Svenning til den ble overtatt av Fosen Trafikklag i 1965. Andre ferjer på sambandet var MF «Lauvøy» til 1986, MF «Hemne» til 1992, og den andre MF «Stoksundferja» fra 1990 til 2008, og MF «Ytterøy» som siste ferje før nedleggelse av sambandet, med FosenNamsos Sjø som operatør.

Da Stokkøybrua ble åpnet i desember 2000, ble strekningen mellom Revsnes og Stokkøya nedlagt. Strekningen til Linesøya ble trafikkert videre med MF «Stoksundferja» (1990). Da Linesøybrua ble tatt i bruk i 2011, ble også den gjenværende strekningen lagt ned.

Referanser
----------

1. ↑  «Fjordferjer i Norge, Varholmen». Arkivert fra originalen 24. september 2015. Besøkt 22. mars 2015.
2. ↑  Fjordferjer i Norge
3. ↑  «Fergene i Midt-Norge». Arkivert fra originalen 25. november 2005. Besøkt 22. mars 2015.
**Ingvald Møllerstad** (født 19. april 1893 i Nannestad, død 28. april 1965 i Oslo) var Norges første fast ansatte pressefotograf.

Opprinnelig het han Ingvald Johansen og kom fra Møllerstad gård i Nannestad som han tok navnet etter. Møllerstad begynte i 1921 å fotografere for *Aftenposten* og ble fast ansatt i 1934 som avisens (og Norges) eneste pressefotograf.[] Han ble i *Aftenposten* til han gikk av for aldersgrensen i 1963.

Han fotograferte fra fly luftskipet «Norge»s ankomst og ble sendt til Tafjord for å fotografere fra rasulykken. Møllerstad fotograferte den tyske innmarsjen i Oslo 9. april og han var nærværende under maidagene i 1945 og festet jubelscenene til film.

Han ble tildelt Kongens fortjenstmedalje i gull (1963).

Referanser
----------

1. 1 2   Store norske leksikon, Store norske leksikon-ID Ingvald\_Møllerstad[Hentet fra Wikidata]
2. ↑   kulturnav.org[Hentet fra Wikidata]

Eksterne lenker
---------------

* (no) Ingvald Møllerstad i Fotografregisteret.

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Lokalhistoriewiki **·** Historisk befolkningsregister **·** NMFF **·** KulturNav
 |
Hvit saus i kjele
**Hvit saus**, også kjent som **béchamelsaus**, er en av basissausene i det franske kjøkken. Béchamelsaus er også vanlig innen italiensk matlaging, og er en viktig ingrediens i for eksempel lasagne. Sausen lages vanligvis gjennom at man visper inn oppvarmet melk i en hvetemel- og smørjevning, og tilsetter eventuelle ekstra smaker senere, som muskat, kraft, ost eller sennep. 

Hvit saus er i Norge mest kjent som følgesvenn til fiskeboller, men kan også brukes til røkt fisk, lutefisk, hummer og andre skalldyr, samt til kokt kjøtt og pølsebiter.

Opprinnelse
-----------

Ifølge *Larousse gastronomique*, er sausen navngitt etter Louis de Béchameil, marquis de Nointel (1630–1703). Ifølge *Larousse* er sausen en forbedring av en tilsvarende saus velouté. Béchamel innehadde tittelen sjefsstuert i Ludvig XIVs hoff.

|  |  |
| --- | --- |
|  | Kokeboka på Wikibøker: Hvit saus – oppskrift |


|  |  |
| --- | --- |
| Oppslagsverk/autoritetsdata | Store norske leksikon **·** TasteAtlas **·** Nationalencyklopedin
 |
Et dioptersikte på en Armalite AR-15. Sivile AR-15 matchsikter har lysåpning mellom 1 til 1,15 mm åpning (0,040-0,045 tommer). Baksiktet på militære utgaver har et dagsikte med lysåpning på ca. 1,8 mm (0,070"), samt nattsikte med større åpning på 5 mm (0,200"), og de militære siktene er således strengt tatt ikke dioptersikter, men hullsikter.
I den nederste figuren har lyset blitt parallellisert.
**Dioptersikte** (diopter) er en type sikte for våpen med diopterhull på maks 1,2 mm. Et hullsikte med hulldiameter over 1,2 mm kan dermed ikke kalles diopter, selv om det ofte (feilaktig) er det navnet som brukes. Her må skytteren sentrere øyet i hullet for korrekt sikting. Dioptersikter har den fordel at skytteren slipper å konsentrere seg om baksiktet og dermed bare har to elementer å forholde seg til; forsiktet og målet. Øyet trenger ikke sentreres midt i siktelinjen for å oppnå nøyaktighet, og dioptersikter gir økt dybdeskarphet som igjen letter siktingen. Dioptersikte og hullsikte krever at skytteren plasserer øyet nært siktet, mens et åpent sikte må plasseres minst 30 cm unna for at siktet skal sees klart.

Dioptersiktet er et baksikte, og brukes ofte sammen med et **hullkornsikte** som forsikte.

Dioptervirkningen
-----------------

Dioptervirkning opptrer når en ser gjennom et hull som er 1,2 mm eller mindre i diameter.[] Ser man gjennom et dioptersikte mot et mål, vil forsiktet på våpenet stå *tilnærmet* urørlig mot målet, dette selv om man beveger hodet slik at øyet beveger seg fra den ene siden av hullet til den andre. Årsaken til dette er et optisk fenomen (kanteffekter) som medfører at dioperhullet fungerer som en linse som parallelliserer lyset.[]

Med dioptervirkning vil man få stor dybdeskarphet slik at både forsiktet og blinken ser skarp ut samtidig. Et dioptersikte tillater dermed skytteren å ha fokus på målet, akkurat som med et rødpunkt- eller kikkertsikte. Dette står i motsetning til åpne sikter hvor skytteren må velge å fokusere enten på skiven eller forsiktet.

Parallakseinnstillingen til et dioptersikte vil i praksis like lang som sikteavstanden. For eksempel med en sikteavstand på 1 meter mellom for- og baksikte vil et dioptersikte dermed være parallaksejustert til en avstand på 1 meter foran baksiktet. Siden hullet i diopteret er lite blir derimot øyet naturlig sentrert, og effekten av parallaksefeilen blir i praksis liten. Det oppstår nesten ingen parallaksfeil om øyet og hullkornet er sentert perfekt i diopteret. På hullsikter med større åpning kan derimot parallaksefeilen raskt bli mye større ettersom man kan flytte øyet mer ut av senter. En parallaksefeil på 1 mm på 1 meter tilsvarer en treffpunktforandring på 100 mm på 100 m.

Se også
-------

* Hullsikte
* Lasersikte
* Rødpunktsikte
* Holografisk sikte
* Kikkertsikte

Referanser
----------

1. ↑  «Bruk av sikte og valg av hullkorn - Artikkel tidligere publisert i Norsk Skyttertidende av John Olav Ågotnes» (PDF). Arkivert fra originalen (PDF) 30. oktober 2017. Besøkt 17. oktober 2018.

Eksterne lenker
---------------

* Aperture sight (Sikte med hull)
**GLAAD** (tidligere **Gay & Lesbian Alliance Against Defamation**) er en amerikansk ikke-statlig, medieovervåkende organisasjon som opprinnelig ble etablert som en protest mot krenkende dekning av homofile og lesbiske demografier og skildringer i medie- og underholdningsindustriene. Organisasjonen dekker også temaer relatert til bifile og transkjønnede.

Organisasjonen ble etablert som «Gay and Lesbian Anti-Defamation League» i New York i 1985 i protest mot det den anså som *New York Post* sin krenkende og oppsiktsvekkende dekning om aids. GLAAD la press på medieorganisasjoner for å unngå reportasje som ble ansett som homofobisk.

GLAAD har også siden 1990 tildelt GLAAD Media Awards, med seremonier som blir avholdt årlig i New York, Los Angeles og San Francisco.

Navneendring
------------

Organisasjonen ble først etablert som «Gay and Lesbian Anti-Defamation League», men endret navn til «Gay & Lesbian Alliance Against Defamation» kort tid senere etter juridisk press fra Anti-Defamation League.

24. mars 2014 valgte organisasjonen å droppe «Gay & Lesbian Alliance Against Defamation» som navn, og heller kun forbli kjent som GLAAD. Navneendringen ble gjort for å vise sterkere støtte til bifile og transkjønnede personer, og for å støtte LHBT+-fellesskapet i sin helhet.

Referanser
----------

1. ↑  ; besøksdato: 4. februar 2022.
2. ↑  ; besøksdato: 29. januar 2022.
3. ↑  «GLAAD History and Highlights, 1985-Present». *GLAAD* **(engelsk)**. 3. oktober 2013. Besøkt 18. oktober 2022. «On Sunday, April 29th, 1990, the inaugural GLAAD Media Awards are held in New York City atop the Time & Life Building.»
4. ↑  Peeples, Jase (24. mars 2013). «GLAAD Affirms Commitment To Trans and Bi People, Alters Name». *www.advocate.com* **(engelsk)**. Besøkt 18. oktober 2022. «The name change brings with it a commitment from the organization to incorporate trans and bi people in their efforts to support the LGBT community in its entirety.»

Eksterne lenker
---------------

* (en) Offisielt nettsted Rediger på Wikidata

* (en) GLAAD – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** ISNI
 |
**GKN Driveline Köping AB** er en fabrikk som utvikler systemer for firehjulsdrift. 

Kundene omfatter Volvo, Landrover, Ford og BMW. GKN i Köping i Västmanland har en lang historie. Foretaket ble grunnlagt i 1856 som Köpings mekaniska verkstad og startet allerede på begynnelsen av 1900-tallet med å utvikle avanserte tannhjul til girkasser. Siden 1996, da første system for firehjulsdrift ble utviklet ved bedriften, har den stått for konstruksjon og produksjon av disse. Utvikling av system for firehjulsdrift er basert på en avansert teknisk konstruksjon.[] Det ble realisert gjennom en høyautomatisert og effektiv produksjon. Foretaket, som fram til 2011 het Getrag All Wheel Drive AB, var eiet i 2004–2011 av tyske Getrag, amerikanske Dana og Volvo Personvagnar.

Getrag annonserte i juli 2011 at akseldivisjonen innen foretaket, som inkluderer Getrag All Wheel Drive i Köping, skulle selges til GKN. Industrikonsernet GKN, med hovedkontor i den engelske byen Redditch, har til sammen over 40 000 ansatte ved anlegg i mer enn 30 land jorden rundt. Konsernet er virksomt innen blant annet bilindustri, metallkomponenter og flyindustri. Foruten fabrikken i Köping inngår to anlegg i USA og utviklingskontoret i Köln i konsernet. Salget ble klart i oktober 2011 etter sedvanlig[*klargjør*] granskning. Foretaket byttet navn til GKN Driveline Köping AB samme år.

Referanser
----------

1. 1 2  «GETRAG All Wheel Drive AB». ABB. 12. mai 2009. Besøkt 12. april 2018.
2. 1 2  «Storkoncern tar över Getrag i Köping». Sveriges Radio. 29. juli 2011. Besøkt 12. april 2018.
3. ↑  «GKN Driveline blir världsledande inom AWD genom förvärv av Getrags drivlineprodukter inkl Getrag AWD i Köping». *Pressmeddelande via mynewsdesk*. GKN Driveline. 3. oktober 2011. Besøkt 12. april 2018.
4. ↑  «GKN Driveline Köping AB». Alla bolag.

Eksterne lenker
---------------

* Offisielt nettsted Rediger på Wikidata
**Jo Salmson**, pseudonym for *Catharina Wrååk* (født 9. april 1957), er en svensk forfatter av barne- og ungdomslitteratur.

Jo Salmson har skrevet fire fantasyserier, der to av dem er oversatt til norsk *Drageriddere*, og *Heksefolket*. *Almandrarnas återkomst* og *Maros resa* er ikke oversatt. I 2013 startet utgivelsen av en serie i *Fronts lettleste* for barn som nettopp har begynt å lese.

*Drageriddere* handler om en tiggergutt som heter Tam som er svært betatt av kongens drager og drageriddere. Handlingen følger Tam og hans reise fra inn i livet blant adelsmenn og drager. Et liv som ikke alltid erlike lett. Serien består av seks bøker med titlene *Tam tiggergutten*, *Tams store prøve*, *Jakten på Tam*, *Tam i dragenes by*, *Tam og drageopprøret* og *Tam og den nye dragen*. 

*Heksefolket* handler om den foreldreløse tjenestepiken Sol, og hennes venner Arel og Eno. Sol er annerledes enn de andre. Og når heksefolket fra nord ønsker å få tilbake barna som ble stjålet fra dem, forstår Sol også hvorfor. Serien består av fire bøker *De stjålne barna*, *Løp Sol, Løp!*, *Magiske krefter*, og *Folket som forsvant*. 

I 2013 kom bøkene *Hjelp! Jeg skadet Linn* og *Hjelp! Jeg mister en hund* ut på norsk. Etterfulgt av *Hjelp! Jeg finner en jukselapp* og *Hjelp! Hvor er skatten?* i 2014.

Referanser
----------

1. ↑   Bonnier Carlsen Bokförlag, «Jo Salmson och Natalia Batista vinnare av Nordiska skolbibliotekarieföreningens barn- och ungdomsbokspris 2013!», utgitt 19. april 2013[Hentet fra Wikidata]

Eksterne lenker
---------------

* (no) Publikasjoner av Jo Salmson i BIBSYS

  


|  |  |
| --- | --- |
| Oppslagsverk/autoritetsdata | Nationalencyklopedin **·** BIBSYS **·** VIAF **·** GND **·** ISNI **·** LIBRIS
 |
**Armand Amar** (født 1953) er en israelskfødt fransk filmmusikkomponist som vokste opp i Marokko. Amar har israelsk mor og jødisk-marokkansk far med fransk pass og emigrerte til Frankrike med faren som barn. 
I 1976 møtte han den sørafrikanske koreografen Peter Goss, som introduserte ham for dans. De følgende årene jobbet Amar med flere koreografer innen samtidsdans. I 1994 grunnla han sitt eget plateselskap, *Long Distance*, sammen med Peter Gabriel og Alain Weber.

Filmmusikken til Amar er hovedsakelig fokusert på østlig musikk. Han har skrevet flere balletter og komponert musikk til en rekke spillefilmer, m.a. Belle & Sebastian (2013), *Den endelige løsningen* (2002), *Days of Glory* (2006) og *Home* (2009). Han har flere ganger blitt nominert til Césarprisen for filmmusikken sin, men vant første gangen i 2010.

I 2013 laget Amar filmmusikken til Tusen ganger god natt av Erik Poppe. Amar vant Amandaprisen 2014 for denne musikken.

Referanser
----------

1. ↑   Gemeinsame Normdatei, GND-ID 135213134, besøkt 15. oktober 2015[Hentet fra Wikidata]
2. ↑   datos.bne.es, BNE-identifikator XX1669161[Hentet fra Wikidata]
3. ↑   NUKAT, NUKAT autoritetspost n2012277193[Hentet fra Wikidata]
4. ↑   Social Networks and Archival Context, SNAC Ark-ID w6j978mx, besøkt 9. oktober 2017[Hentet fra Wikidata]

Eksterne lenker
---------------

* Offisielt nettsted Rediger på Wikidata
* (en) Armand Amar på Internet Movie Database Rediger på Wikidata

* (sv) Armand Amar i Svensk Filmdatabas Rediger på Wikidata

* (da) Armand Amar på Filmdatabasen Rediger på Wikidata

* (da) Armand Amar på Scope Rediger på Wikidata

* (fr) Armand Amar på Allociné Rediger på Wikidata

* (en) Armand Amar på AllMovie Rediger på Wikidata

* (en) Armand Amar hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** MusicBrainz **·** Discogs **·** AllMusic
 |
**Nora Helmer** er hovedpersonen i skuespillet *Et dukkehjem* skrevet av Henrik Ibsen og utgitt i 1879. Stykket er et psykologisk samtidsdrama der Nora sammen med ektemannen Torvald Helmer lever i et besteborgelig hjem i byen. Hun gjennomgår en forvandling i stykket fra mannens uskyldige «lerkefugl» til hun aller sist går fra hus og hjem. Nora har siden inspirert undertrykte kvinner til å frigjøre seg.

Hun er ca. 35 år og hjemmeværende. Nora forlater sin ektemann på leting etter seg selv, etter å ha innsett at han ikke var den edle personen hun hadde trodd. Hennes rolle i ekteskapet var som en dukke, hennes hjem et dukkehjem og hennes ektemann Torvald refererer stadig til henne som sin lille «lerkefugl» eller «ekorn». Hun får ikke engang ha en nøkkel til postkassen. Når hun så blir utpresset på grunn av en forbrytelse hun gjorde for å redde sin manns liv (hun forfalsket sin fars signatur på et gjeldsbrev) vil hennes mann sende henne bort. Hans eneste bekymring er sitt eget rykte, selv om det var kjærligheten til ham som drev henne til det.

Når så utpresseren angrer, ville det hele vært over i et tradisjonelt viktoriansk drama. For Torvald og Nora er det for sent til å gå tilbake til slik det var. Hennes illusjoner om ekteskapet er knust, og hun bestemmer at hun må forlate ham og deres barn, forlate dukkehjemmet for å finne sitt egentlige selv. For den viktorianske verden var dette skandaløst. Ekteskapet var regnet som en av samfunnets grunnpilarer, og å portrettere det på en slik måte var fullstendig uakseptabelt. Noen teatre, spesielt i Tyskland, nektet å spille stykket, så Ibsen ble presset til å skrive en alternativ slutt som var langt mindre dyster. Dette plaget ham veldig, og han ville av og til i siste minutt gi en «rettelse» til skuespillerne på åpningsdagen.

Se også
-------

* Et dukkehjem

|  |  |
| --- | --- |
| Oppslagsverk/autoritetsdata | Encyclopædia Britannica
 |
***Hvis jeg var deg*** (originaltittel: *The Change-Up*) er en amerikansk komedie fra 2011. Filmen er regissert av David Dobkin, skrevet av Jon Lucas og Scott Moore, og har Ryan Reynolds og Jason Bateman i hovedrollene.

Handling
--------

Dave Lockwood (Jason Bateman) er den typiske familiemannen, med en flott kone (Leslie Mann) og to barn og en god jobb til å forsørge familien. Bestekompisen Mitch Planko (Ryan Reynolds) er det stikk motsatte. Han lever fra dag til dag, har ingen fast jobb og har en bekymringsfri personlighet. Felles for dem begge er at de synes den andres liv virker perfekt. Så når de én dag bestemmer seg for å urinere i fontenen i parken og kommer til å si nøyaktig likt at de ønsker seg den andres liv, bytter de kropper den neste dagen. De oppdager raskt at den kroppen de er i slett ikke er den de helst vil være i, og bestemmer seg for å gå tilbake til fontenen og bytte tilbake kropper. Men det viser seg at fontenen er flyttet...

Dermed må de leve hverandres liv og gjøre det beste ut av det inntil de finner fontenen. Mitch (i Daves kropp) møter Sabrina (Olivia Wilde), som han liker kjempegodt, og han beordrer Dave (i Mitch's kropp) til å gå ut med og sjarmere henne. I tillegg har han en film på gang som Dave må gjøre for ham. Mitch på sin side må leve som Dave, med et travelt familieliv og en viktig jobbsituasjon som kan føre til oppsigelse om han gjør det feil. Vil de ødelegge hverandres liv fullstendig?

Rolleliste
----------

| Rolle | Skuespiller |
| --- | --- |
| Mitch Planko | Ryan Reynolds |
| Dave Lockwood | Jason Bateman |
| Jamie Lockwood | Leslie Mann |
| Sabrina McArdle | Olivia Wilde |
| Mitch's far | Alan Arkin |
| Tatiana | Mircea Monroe |
| Flemming Steele | Gregory Itzin |
| Ted Norton | Ned Schmidtke |
| Cara Lockwood | Sydney Rouviere |

Om filmen
---------

*The Change-Up* hadde et budsjett på 52 millioner dollar, og spilte inn 75 millioner dollar på verdensbasis.

Eksterne lenker
---------------

* (en) *Hvis jeg var deg* på Internet Movie Database Rediger på Wikidata

* (no) *Hvis jeg var deg* hos Filmfront Rediger på Wikidata

* (sv) *Hvis jeg var deg* i Svensk Filmdatabas Rediger på Wikidata

* (da) *Hvis jeg var deg* i Danmark Nationale Filminstitut Rediger på Wikidata

* (en) *Hvis jeg var deg* på AllMovie Rediger på Wikidata

* (fr) *Hvis jeg var deg* på Allociné Rediger på Wikidata

* (nl) *Hvis jeg var deg* på MovieMeter Rediger på Wikidata

* (en) *Hvis jeg var deg* på American Film Institute Rediger på Wikidata

* (en) *Hvis jeg var deg* på Rotten Tomatoes Rediger på Wikidata

* (en) *Hvis jeg var deg* på Metacritic Rediger på Wikidata

|  |  |
| --- | --- |
| Oppslagsverk/autoritetsdata | BBC Things **·** MusicBrainz
 |
Et stykke prosciutto bianca, hvit pizza med mozzarella og skinke. Foto: Marius Vassnes 
**Hvit pizza** eller **pizza bianca** er en italiensk pizza uten tomatsaus. Tomatsausen er ofte erstattet av hvit saus, for eksempel laget av rømme, pesto, eller creme fraiche. En typisk hvit pizza består av deig, olivenolje, løk og ost.

Hvit pizza ble først laget i Roma. Pizzaen ble laget enkelt, og minnet gjerne mer om brød enn pizza. Pizzaen ble ofte servert til skolebarn når de kom hjem fra skolen, før middag, eller som brød ved siden av annen mat, som pasta eller kjøttretter.

Galleri
-------

* 
* 
*

Referanser
----------

1. ↑  ABC Brand Studio (27. mars 2020). «Slik lager du hvit pizza». *www.abcnyheter.no* **(norsk)**. Besøkt 27. februar 2022.
2. ↑  «Pizza bianca | Traditional Pizza From Rome | TasteAtlas». *www.tasteatlas.com*. Besøkt 28. februar 2022.
3. ↑  «Slik lager du hvit pizzasaus | Meny.no». *www.meny.no* **(norsk)**. Besøkt 27. februar 2022.
4. 1 2  «Pizza from Around the World». *giordanos.com* **(engelsk)**. 12. mai 2020. Besøkt 28. februar 2022.
5. ↑  «What is Roman White Pizza? - Food Tours» **(engelsk)**. Besøkt 28. februar 2022.
**Kung fu** (kinesisk: 功夫, pinyin: *gōngfu*), er som kampsport bedre kjent som *wushu* - en vanlig misforståelse i vesten. 

*Wushu* er den rekke kampstiler som har utviklet seg gjennom århundrene i Kina. Disse kampstilene er ofte klassifisert etter fellestrekk, identifisert som «familier» (家, *jiā*), «sekter» (派, *pài*) eller «skoler» ((門, *mén*) i kampsport. Eksempler på slike egenskaper inkluderer fysiske øvelser som involverer dyremimikk, eller treningsmetoder inspirert av kinesiske filosofier, religioner og legender. Stiler som fokuserer på qi manipulasjon er kategorisert som interne (内 家 拳, *nèijiāquán*), mens andre konsentrerer seg om å forbedre muskler og helse og er kategorisert som eksterne (外家 拳, *wàijiāquán*). En populær metode for kategorisering av stilarter er «nordre» (北 拳, *běiquán*) og «søndre» (南拳, *nánquán*).

Wushu i Norge
-------------

Den første Hung Gar "Kung Fu" skolen i Norge ble grunnlagt av Tony Brown i Porsgrunn, februar 1986. Skolen eksisterer fremdeles i Porsgrunn den dag i dag, sammen med Tony Browns andre skole i Norge som holder til i Lyngen. Tony Brown, som har drevet aktivt med Hung Gar "Kung Fu" i over 40 år, er i tillegg den eneste vestlige i verden som innehar 8. tuan. I tillegg til å instruere, er han også en internasjonalt anerkjent dommer, og i en eldre alder deltar han fortsatt i konkurranser, også som utøver.

Se også
-------

* Wushu

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** NKC
 |
**Kaisa Vilhuinen-prisen** (Svensk navn: Kaisa Vilhuinen-priset) er et svenskfinsk litteraturpris som deles ut av Föreningen för Sverigefinska Skribenter (RSKY). Prisen ble delt ut første gangen i 2005. 

RSKY:s ledergruppe peker ut en jury som nominerer kandidater til prisen, det er siden en person i juryen som tar det endelige beslutningen om hvem som skal få prisen. I 2007 var det dosent Satu Gröndahl fra Uppsala universitet som utpekte pristakeren.

Kaisa Vilhuinen-prisen tildeles en svenskfinsk forfatter som er bosatt i Sverige og som først og fremst skriver på finsk. Prisen kan gis til så vel en roman, diktsamling eller antologi som har utkommet de to siste årene. En forfatter kan også få prisen for hele sin produksjon. 

Prisen har fått navnet etter runosangerinnen Kaisa Vilhuinen, som levde i de svenske finnskogene og døde i 1941.

Liste over prisvinnere
----------------------

| Årstall | Vinner | Kommentarer |
| --- | --- | --- |
| 2017 | Leo Ylitalo |  |
| 2015 | Arja Meski og Raija Nyberg |  |
| 2013 | Tiina Laitila Kälvemark |  |
| 2011 | Paula Vartiainen |  |
| 2009 | Asko Sahlberg |  |
| 2007 | Heikki Kotka | Dessuten fikk Susanna Alakoskien hederlig omtale for sin roman Svinalängorna. |
| 2005 | Asko Sahlberg |  |
***The Little Duchess*** er en amerikansk stumfilm fra 1917, regissert av Harley Knoles.

Handling
--------

Evelyn Carmichael, en fattig enke som er klar over at hun er i ferd med å dø, skriver til sin velstående svigerfar Lord Carmichael. Men han hadde fornektet sønnen hans flere år tidligere, og ber om at han skal redde barnebarnet Geraldine - også kjent som Jerry - fra et liv i den fattige slummen. Men Lord Carmichael hater fremdeles at hans kone plutselig hadde forsvunnet flere år tidligere - sammen med broren hans. 

En dag, mens barna er på utflukt til et ubrukt tårn ved slottet, oppdager de et låst rom hvor det ligger to skjeletter. En lapp som ligger i nærheten av et av skjelettene forklarer at kona til Lord Carmichael og broren hans hadde, samtidig som de forsøkte å utforske tårnet. Men at låsen ikke fungerte, dette fanget dem og forårsaket snart deres død. Lord Carmichael, innser endelig at hans kone aldri hadde forrådt ham likevel.

Skuespillere
------------

* Madge Evans som Geraldine Carmichael.
* Pinna Nesbit som Evelyn Carmichael.
* Jack Drumier som Jarlen av Carinmore.
* J. Gunnis Davis som Jim Dawson.
* Patrick Foy som Jim Snyder.
* Maxine Elliott Hicks som Sophia Dawson.
* James Sheridan som Billy.
* Nellie Anderson som Mrs. Dawson.
* Charles Hartley som Pop Hinkle.
* Richard Clarke som Bradford.
* Harry Bartlett som Hobson.

Referanser
----------

1. ↑  THE LITTLE DUCHESS

Eksterne lenker
---------------

* (en) *The Little Duchess* på Internet Movie Database Rediger på Wikidata

* (en) *The Little Duchess* på American Film Institute Rediger på Wikidata

* (en) *The Little Duchess* på Silent Era Rediger på Wikidata
*Liver Bird* på tårnet av *Liver Building* er et symbol på Liverpool
**The Liverbirds** var et beatband fra Liverpool med aktiv karriere mellom 1962 og 1967.

Bandets fire medlemmer var Pamela Birch, Valerie Gell (begge sang, gitar), Mary McGlory (sang, bass) og Sylvia Saunders (slagverk). De var et av de første rockebandene med bare kvinnelige musikere.

The Liverbirds fikk mer kommersiell suksess i Tyskland enn i hjemlandet. Fra i mai 1964 spilte «die weiblichen Beatles» på den legendariske «Star-Club» i Hamburg som en av klubbens toppattraksjoner. De publiserte to album og noen singler. En coverversjon av Bo Diddleys «Diddley Daddy» klatret til 5.-plass på den tyske listetoppen. Bandet ble oppløst i 1967.

Pamela Birch døde 27. oktober 2009. Hun ble 65 år gammel. Valerie Gell døde 11. desember 2016, 71 år gammel.

Referanser
----------

1. ↑  «Sängerin der Liverbirds im UKE am 27. Oktober 2009 gestorben», abendblatt.de 29. 10. 2009.
2. ↑  Spencer Leigh: «Valerie Gell obituary», The Guardian 14. desember 2016 Lest 30. januar 2017.

Litteratur
----------

* Stefanie Lohaus: *«Wir sind The Liverbirds». Die erste Girl-Rockband der Welt*. I *Missy Magazine* nummer 7, mai 2010, s. 74/75

Eksterne lenker
---------------

* (en) The Liverbirds – kategori av bilder, video eller lyd på Commons Rediger på Wikidata
* (en) The Liverbirds på Discogs Rediger på Wikidata

* (en) The Liverbirds på MusicBrainz Rediger på Wikidata
* *The Liverbirds*, Web.archive.org
* «Die „weiblichen Beatles"», på *Vergessene Geburtsstunde der «Girlband»*, orf.at

|  |  |
| --- | --- |
| Oppslagsverk/autoritetsdata | ISNI **·** MusicBrainz **·** Discogs
 |
***The Little Diplomat*** er en amerikansk stumfilm fra 1919, regissert av Stuart Paton.

Handling
--------

Bradley West er en antikvitet-samler som samtykker i å adoptere Lille Marie, en fransk jente som har blitt foreldreløs, for å glede sin kone. Marie og en tjeners sønn, George Washington Jones, Jr. irriterer Bradley med forskjellig ugagn frem til han ansetter Hulda, en guvernante som protesterer mot Maries vennskap med et mørkhudet barn.

Men det West-familien ikke vet er at Hulda, alias Chicago-Hattie, i all hemmelighet samarbeider med en gjeng med kjeltringer ledet av Raymond Brownleigh - som har til hensikt å rane Bradleys pengeskap. Men den natten innbruddet skal finne sted blir Marie vekket på grunn av alt bråket deres, og hun låser snart Brownleigh inne i pengeskapet.

Skuespillere
------------

* Marie Osborne som lille Marie
* Lydia Knott som Mrs. Bradley West
* William Welsh som Bradley West
* Jack Connolly som Trent Gordon
* Murdock MacQuarrie som Raymond Brownleigh
* Velma Clay som Hulda
* Albert MacQuarrie som Kendall
* Betty Compson som Phyllis Dare
* Ernest Morrison som George Washington Jones Jr.

Referanser
----------

1. ↑  THE LITTLE DIPLOMAT

Eksterne lenker
---------------

* (en) *The Little Diplomat* på Internet Movie Database Rediger på Wikidata

* (en) *The Little Diplomat* på American Film Institute Rediger på Wikidata
**Liu Ou** (født 13. november 1986) er en kinesisk synkronsvømmer som deltok i de olympiske leker 2008 i Beijing. 

Ou vant en olympisk bronsemedalje i synkronsvømming i Sommer-OL 2008 i Beijing. Hun var med på det kinesiske laget som kom på tredjeplass i lagkonkurransen bak Russland og Spania. De andre på laget var Huang Xuechen, Gu Beibei, Jiang Wenwen, Jiang Tingting, Luo Qian, Sun Qiuting, Wang Na og Zhang Xiaohuan.

OL-medaljer
-----------

* Sølv 2012 Storbritannias flagg London - Sølv i synkronsvømming, lag Kinas flagg Kina
* Bronse 2008 Kinas flagg Beijing - Bronse i synkronsvømming lag Kinas flagg Kina
* Bronse 2012 Storbritannias flagg London - Bronse i synkronsvømming, duett Kinas flagg Kina

Eksterne lenker
---------------

* (en) Liu Ou – Olympedia Rediger på Wikidata

* (en) Liu Ou – Sports-Reference (OL-resultater – arkivert) Rediger på Wikidata

* (cn) Liu Ou – Kinas olympiske komité Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |